12/08/2022 | Administración LocalMunicipal
Bergondo
Secretaría
Expropiación forzosa plan de saneamento municipal 2021_ 3ª fase. Pagamento do prezo xusto

Por Resolución desta alcaldía núm.946/2022, do 8 de agosto, adoptouse o acordo que a continuación se transcribe literalmente: O Pleno do Concello de Bergondo, en sesión ordinaria do 30 de setembro de 2021, aprobou definitivamente o Plan de saneamento municipal 2021, terceira fase, que incluía entre outros, o proxecto de saneamento en Aldea Callou. T. M. de Bergondo (Sistema Xeral de Saneamento), aprobado definitivamente en sesión plenaria ordinaria de 25 de novembro de 2021, incluíndo no mesmos o Anexo de expropiación, considerando que, de conformidade co disposto no artigo 94 do RDLex.781/1986, de 18 de abril, esta aprobación levaba anexa a declaración de utilidade pública e a necesidade de ocupación dos bens e dereitos cuxa relación concreta individualizada se describía no Anexo ao proxecto respectivo, comprendidos a efectos da súa expropiación forzosa, e acordando tal expropiación; declarar expresamente a necesidade de ocupación dos bens e dereitos cuxas relacións concretas individualizadas aprobábanse definitivamente e publicar e notificar o presente acordo consonte co disposto no artigo 20 da Lei de Expropiación Forzosa e no artigo 20 do Regulamento da Lei de Expropiación Forzosa. O devandito acordo publicouse no BOP núm 230 do 2 de decembro de 2021, no diario La Voz de Galicia do 2 de decembro de 2021, e nos taboleiros de edictos da sede electrónica municipal e do Concello, e intentouse a notificación individual ao propietario afectado. Resultando infructuosa procedeuse á notificación edictal mediante anuncio inserido no BOE núm.299 do 15 de decembro de 2021. En cumprimento do disposto nos artigos 24 da vixente Lei de expropiación forzosa e concordantes do seu Regulamento, procedeuse ao intento de adquisición por mutuo acordo dos bens e dereitos contidos na relación concreta individualizada integrante do Proxecto de saneamento en Aldea Callou. T. M. de Bergondo (Sistema Xeral de Saneamento); con respectos ao titular que non se puido notificar, elevouse a peza separada ao Xurado de Expropiación de Galicia para a fixación do prezo xusto. Con data 7 de xuño de 2022, presentouse no Xurado de Expropiación de Galicia o correspondente expediente administrativo; con data 1 de agosto de 2022, núm. rexistro de entrada 202200000001286, recíbese no Concello de Bergondo, o acordo do Pleno do Xurado na súa sesión do 28.07.2022 de fixación de prezo xusto no expediente de Saneamento en Aldea Callou. T. M. de Bergondo (Sistema Xeral de Saneamento). Consonte co disposto no artigo 48 da Lei de expropiación forzosa e 48 e seguintes do seu regulamento, procede realizar o pago da contía fixada no prazo máximo de 6 meses. Consonte coas atribucións conferidas por acordo plenario do 25 de novembro de 2021, publicado no BOP núm.230 do 02.12.2021, pola presente RESOLVO: Primeiro: Aprobar o prezo xusto fixado polo acordo do Pleno do Xurado de Expropiación de Galicia, na súa sesión do 28.07.2022, no expediente de expropiación do Plan de saneamento municipal 2021, terceira fase, que abrangue o seguinte proxecto: Proxecto de Saneamento en Aldea Callou. T. M. de Bergondo (Sistema Xeral de Saneamento), co detalle recollido no Anexo á presente Resolución, con cargo á aplicación orzamentaria 160/600.00. Segundo: Ordenar o pago aprobado no punto anterior e convocar ao/s titular/es dos bens e dereitos afectados que figuran na relación do Anexo para que comparezan no lugar, data e hora que se detallan a continuación, coa fin de proceder ao pagamento do prezo xusto indicado no punto anterior: Ao devandito acto deberá acudir o/s titular/es afectado/s, persoalmente ou ben representados pola persoa debidamente autorizada para actuar no seu nome, podendo vir acompañada á sua costa, se o estima oportuno, dos seus peritos e notarios. Deberá achegar os documentos acreditativos da súa titularidade (escrituras de propiedade da finca) e certificación gráfica e descritiva de catastro (ou o último recibo da contribución, se constase nel a referencia catastral da finca). No caso de que a propiedade proceda dunha herdanza, a documentación a presentar serán as escrituras de partición de dita herdanza co cupo onde figure a finca expropiada, debendo identificar a mesma. No caso de que a partición da herdanza non fose efectuada e a finca estivese a nome de herdeiros, deberá aportar ademáis: certificado de defunción, certificado de últimas vontades e testamento do titular, ou no seu defecto declaración de herdeiros. Advertir aos interesados que o pagamento farase precisamente aos que figuran como donos da cousa ou titulares do dereito expropiado, debendo estar todos presentes no acto do pagamento, non admitíndose representación senón por medio de poder debidamente autorizado (notarial ou do Consulado), xa sexa xeral ou particular para este caso; e que deberán identificarse co Documento Nacional de Identidade. En caso de non poder asistir persoalmente, non achegar a documentación requirida, ou naqueles casos en que non fora posible efectualo, procederase á consignación do importe na Caixa Xeral de Depósitos. Así mesmo, neste acto, procederase á formalización da acta de ocupación correspondente, en cumprimento do disposto nos artigos 52 e 55 do Regulamento de Expropiación Forzosa do 26 de abril de 1957. No caso de non poderse realizar o pagamento, polos motivos sinalados previstos no párrafo cuarto anterior, cítase aos interesados para a formalización da acta de ocupación o día 20 de setembro de 2022, no lugar e horario sinalados anteriormente. Terceiro. Publicar anuncio, nos termos do artigo 49 do Regulamento da Lei de expropiación forzosa no Boletín Oficial da Provincia. Cuarto. Dar traslado do presente acordo aos servizos de Intervención e Tesourería para os efectos oportunos. Proxecto de Saneamento en Aldea Callou. T. M. de Bergondo (Sistema Xeral de Saneamento) Bergondo, 8 de agosto de 2022 A alcaldesa. Rosa Luisa Urszula Aloras El Hannach